পক্ষান্তরে একটি প্রাথমিক বিদ্যালয়ে একজন শিক্ষার্থীকে কোনো মাসিক বেতন দিতে হয় না এবং পরীক্ষার ফি ৫০ টাকা থেকে ১০০ টাকার বেশি হয় না। তাই যদি শুধুমাত্র প্রাথমিক বিদ্যালয়সমূহে প্রাথমিক স্তর (৬ষ্ঠ শ্রেণি থেকে ৮ম শ্রেণি) চালু করা হয় তবে দেশের সকল শিশুকে সর্বজনীন প্রাথমিক শিক্ষায় শিক্ষিত করে বিদ্যালয় ঝরে পড়া শতভাগ কমানো সম্ভব হবে। তাই দেশের সকল নি¤œ মাধ্যমিক (প্রাথমিক স্তর) বিদ্যালয়সমূহকে সরকারি প্রাথমিক বিদ্যালয় হিসেবে রূপান্তর করা প্রয়োজন এবং সেখানে কর্মরত শিক্ষকদের বিভিন্ন প্রাথমিক বিদ্যালয়ে বদলির মাধ্যমে পদায়ন করে ৬ষ্ঠ শ্রেণি থেকে ৮ম শ্রেণি কার্যক্রম পরিচালনাকরণ ও পদ খালি থাকা সাপেক্ষে প্রাথমিক বিদ্যালয়ে প্রধান শিক্ষক ও সহকারী প্রধান শিক্ষক হিসেবে নিয়োগ প্রদানকরণ। এ ছাড়া যতদিন পর্যন্ত প্রাথমিক বিদ্যালয়ে ৬ষ্ঠ শ্রেণি থেকে ৮ম শ্রেণি পর্যন্ত পাঠদান করানোর জন্য উপর্যুক্ত শিক্ষক নিয়োগ দেওয়া সম্ভব না হবে, তার পূর্ব পর্যন্ত অবসরপ্রাপ্ত মাধ্যমিক স্তরের শিক্ষকদের বাংলা, ইংরেজি, গণিত ও বিজ্ঞান, ধর্ম, শারীরিক শিক্ষা এই পাঁচ বিষয়ে খÐকালীন শিক্ষক হিসেবে নিয়োগ প্রদান করে শ্রেণি কার্যক্রম চালিয়ে নেওয়া যেতে পারে। সেক্ষেত্রে সংশ্লিষ্ট ইউনিয়েনের শিক্ষকদের অগ্রাধিকার দেওয়া নিশ্চিত করতে হবে, কোনোক্রমেই উপজেলার বাহির থেকে খÐকালীন শিক্ষক নিয়োগ প্রদান না করা ভালো।